વડોદરાના રાવપુરા વિસ્તારમાં થયેલા હુમલાની પોલીસ ફરીયાદ આપ્યાના ગણતરીના સમય બાદ હુમલાખોરોએ ફરીયાદી પર જાહેરમાં હુમલો કરીને હત્યા કરી હોવાની ઘટના હાથીખાના રોડ પર બની હતી. મરનાર મહંમદ નઇમ તાપ્તીવાલા ઉર્ફે નઇમ પણ ગેંગસ્ટર સલીમ ગોલાવાલાનો અત્યંત નિકટનો માણસ છે. નઇમને ગુલામ દસ્તગીર શેખની ટોળકી સાથે છેલ્લા કેટલાક સમયથી ખટરાગ ચાલતો હતો તેના ભાગરૂપે જ હત્યાનો બનાવ સોમવારે મોડી રાત બાદ બન્યો હતો.